கேள்வி: ஜான் டி. ராக்பெல்லர் பற்றி நீங்கள் என்ன அறிந்துள்ளீர்கள்?
பதில்: ஜான் டி. ராக்பெல்லர் (''John D. Rockefeller'', சூலை 8, 1839 – மே 23, 1937) 20ம் நூற்றாண்டு தொடக்கத்தில் பெட்ரோலிய பொருள் சந்தையில் ஒரு பெரும் புரட்சியை ஏற்படுத்திய அமெரிக்கத் தொழிலதிபர் ஆவார். அமெரிக்காவின் மிகப்பெரியப் பணக்காரராக இருந்தவர். நவீன வரலாற்றில் மிகப் பணக்கார நபர்களில் ஒருவர் என கருதப்பட்டார். கல்விக்காகவும் ஏழ்மை ஒழிப்பிற்காகவும் அதிக அளவில் நன்கொடைகளை வழங்கியவர். ஸ்டேண்டர்டு ஆயில் என்ற எண்ணெய் நிறுவனத்தை நிறுவியவர். மோட்டார் வாகனங்களின் பெருக்கத்தாலும் பெட்ரோல் பொருட்களின் புதியவகை பயன்பாடுகளின் பெருக்கத்தாலும் கணக்கிலடங்கா சொத்துக்கள் சேர்த்து, பின்னர் பொதுப் பணிகளுக்கு அப்பணத்தை வழங்கினார் என்ற கருத்தும் உண்டு.